CELEX: 32015D1734
Language: da
Date: 2015-09-18 00:00:00
Title: Rådets afgørelse (EU) 2015/1734 af 18. september 2015 om fastsættelse af den holdning, der skal indtages på Den Europæiske Unions vegne på den 12. generalforsamling i Den Mellemstatslige Organisation for Internationale Jernbanebefordringer (OTIF), for så vidt angår visse ændringer i konventionen om internationale jernbanebefordringer (COTIF) og dens tillæg

29.9.2015   
            
            
               DA
            
            
               Den Europæiske Unions Tidende
            
            
               L 252/43
            
         RÅDETS AFGØRELSE (EU) 2015/1734
   af 18. september 2015
   om fastsættelse af den holdning, der skal indtages på Den Europæiske Unions vegne på den 12. generalforsamling i Den Mellemstatslige Organisation for Internationale Jernbanebefordringer (OTIF), for så vidt angår visse ændringer i konventionen om internationale jernbanebefordringer (COTIF) og dens tillæg
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionen tiltrådte konventionen om internationale jernbanebefordringer af 9. maj 1980 som ændret ved Vilniusprotokollen af 3. juni 1999 (»COTIF-konventionen«) i medfør af Rådets afgørelse 2013/103/EU (1).
            
         
               (2)
            
            
               Alle medlemsstater med undtagelse af Cypern og Malta er kontraherende parter i og anvender COTIF-konventionen.
            
         
               (3)
            
            
               Det forventes, at generalforsamlingen, som er nedsat i overensstemmelse med artikel 13, § 1, litra a), i COTIF-konventionen (»generalforsamlingen«), ved sit 12. møde den 29. og 30. september 2015 vil træffe afgørelse om visse ændringer af COTIF-konventionen såvel som konventionens tillæg D (fælles regler om kontrakter om benyttelse af togvogne i international jernbane trafik — CUV), F (fælles regler for godkendelse af tekniske standarder og vedtagelse af fælles tekniske beskrivelser til brug for jernbanemateriel, der anvendes i international transport — APTU) og G (fælles regler vedrørende teknisk godkendelse af jernbanemateriel, der anvendes i international transport — ATMF).
            
         
               (4)
            
            
               Unionens holdning vedrørende visse punkter bør vedtages efter traktatens artikel 218, stk. 9, eftersom de afgørelser om ændringer, der skal træffes af generalforsamlingen, har retsvirkning, og emnerne hører under Unionens kompetence.
            
         
               (5)
            
            
               Ændringerne i COTIF-konventionen har til formål at ajourføre de opgaver, som varetages af det tekniske ekspertudvalg, og bringe henvisningen til definitionen af »ihændehaver« i overensstemmelse med EU-lovgivningen, og at ændre visse regler om finansieringen, revision og rapportering af Den Mellemstatslige Organisation for Internationale Jernbanebefordringer (»OTIF«), såvel som visse mindre administrative ændringer.
            
         
               (6)
            
            
               Ændringerne i tillæg D (CUV), som fremlagt af OTIF's generalsekretær, har som formål at præcisere, hvilken rolle ihændehaveren og den enhed, der har ansvaret for vedligeholdelse, spiller i forbindelse med kontrakterne om brug af køretøjer i international jernbanetrafik.
            
         
               (7)
            
            
               Ændringerne i tillæg F (APTU) og G (ATMF) sigter mod at præcisere deres anvendelsesområde ved at slette henvisningen til »andet jernbanemateriel«.
            
         
               (8)
            
            
               Ændringerne i tillæg D (CUV), F (APTU) og G (ATMF) til COTIF-konventionen, såvel som visse ændringer i selve COTIF-konventionen, hører under Unionens kompetence og er i overensstemmelse med Unionens strategiske målsætninger, hvorfor Unionen bør støtte dem.
            
         
               (9)
            
            
               Unionens holdning på den 12. generalforsamling bør derfor baseres på det bilag, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   1.   Den holdning, som skal indtages på Den Europæiske Unions vegne på den 12. generalforsamling inden for rammerne af COTIF-konventionen, skal være i overensstemmelse med bilaget til denne afgørelse.
   2.   Unionens repræsentanter ved generalforsamlingen kan uden yderligere afgørelse truffet af Rådet tilslutte sig mindre ændringer af de dokumenter, der er nævnt i bilaget til denne afgørelse.
   Artikel 2
   Når afgørelserne fra den 12. generalforsamling er vedtaget, offentliggøres de i Den Europæiske Unions Tidende med angivelse af deres ikrafttræden.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 18. september 2015.
      
         
            På Rådets vegne
         
         C. DIESCHBOURG
         
            Formand
         
      
   
   
      (1)  Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
   
      BILAG
      1.   Dokumenter, som der henvises til
      Dokumenter vedrørende revidering af COTIF og tillæggene dertil findes på OTIF's websted:
      http://www.otif.org/en/law/general-assembly/working-documents-concerning-revision-of-cotif.html.
      2.   Kommentarer og holdninger til punkterne på dagsordenen
      
         Punkt 1. Valg af formand og næstformænd
      
      Dokument: intet.
      Udøvelse af stemmeret: MS.
      Koordineret holdning: ingen
      
         Punkt 2. Vedtagelse af dagsordenen
      
      Dokumenter: AG 12/2, AG 12/2 Add. 1.
      Udøvelse af stemmeret: MS.
      Koordineret holdning: ingen
      
         Punkt 3. Nedsættelse af mandatudvalget
      
      Dokument: intet.
      Udøvelse af stemmeret: MS.
      Koordineret holdning: ingen
      
         Punkt 4. Tilrettelæggelse af arbejdet og oprettelse af de nødvendige udvalg
      
      Dokument: intet.
      Udøvelse af stemmeret: MS.
      Koordineret holdning: ingen
      
         Punkt 5. Valg af generalsekretær for perioden 1. januar 2016 — 31. december 2018
      
      Dokumenter: AG 12/5, AG 12/5.1, AG 12/5.2.
      Udøvelse af stemmeret: MS.
      Koordineret holdning: ingen
      Begge kandidater til posten er fra EU-medlemsstater (Østrig og Frankrig).
      
         Punkt 6. Medlemmer af OTIF — generel situation
      
      Dokument: AG 12/6.
      Udøvelse af stemmeret: ikke relevant.
      Koordineret holdning: ingen
      
         Punkt 7. Budgetramme
      
      Dokumenter: AG 12/7.1, AG 12/7.2.
      Udøvelse af stemmeret: MS.
      Koordineret holdning: ingen
      
         Punkt 8. Delvis revision af COTIF — basiskonventionen
      
      Dokumenter: AG 12/8, AG 12/8 Add. 1, AG 12/8 Add. 2.
      Udøvelse af stemmeret: MS.
      Koordineret holdning:
      
                   
               
               
                  Ændringer af artikel 3 (Internationalt samarbejde) skal støttes (redaktionel ændring, hvor der i stedet for »Det Europæiske Fællesskab« henvises til »Den Europæiske Union«).
               
            
                   
               
               
                  Ændringer af artikel 12 (Fuldbyrdelse af retsafgørelser. Udlæg) skal støttes, da der er tale om en ændring af definitionen af »ihændehaver« i overensstemmelse med EU-retten.
               
            
                   
               
               
                  Ændringer af artikel 20 (Teknisk ekspertudvalg) skal støttes, fordi det er nødvendigt at ajourføre de fælles regler for APTU og ATMF, så de er i overensstemmelse med EU-retten.
               
            Andre ændringer: ingen EU-holdning.
      
         Punkt 9. Delvis revision af tillæg B (CIM UR)
      
      Dokument: AG 12/9.
      Udøvelse af stemmeret: MS.
      Koordineret holdning: Generalsekretærens rapport om fremskridtene med hensyn til at revidere dette tillæg og det fortsatte arbejde hermed tages til efterretning.
      
         Punkt 10. Delvis revision af tillæg D (CUV UR)
      
      Dokumenter: AG 12/10, AG 12/10 Add. 1, AG 12/10 Add. 2, AG 12/10 Add. 3.
      Udøvelse af stemmeret: EU.
      Koordineret holdning:
      
                   
               
               
                  Ændringerne til artikel 9 og den forklarende rapport støttes i tråd med den holdning, som EU indtog på 25. møde i OTIF's revisionsudvalg (1), eftersom de er med til at klarlægge, hvilken rolle ihændehaveren og den enhed, der har ansvaret for vedligeholdelse, spiller, i overensstemmelse med EU-lovgivningen.
               
            
                   
               
               
                  Den nye artikel 1a, som Tyskland har fremlagt forslag til i dokument AG 12/10 Add. 3, blev drøftet og støttet af en EU-arbejdsgruppe med repræsentanter fra medlemsstaterne og jernbanesektoren, som mødtes den 26. november 2014. En lignende bestemmelse findes også i CIM (artikel 2 — Forskrifter i offentlig ret). Dette forslag bør følgelig også støttes.
               
            
         Punkt 11. Delvis revision af tillæg F (APTU UR)
      
      Dokument: AG 12/11.
      Udøvelse af stemmeret: EU.
      Koordineret holdning: Ændringen af artikel 3, der har til formål at præcisere anvendelsesområdet ved at slette henvisningen til »andet jernbanemateriel«, og den relevante ændring af den forklarende rapport skal støttes.
      
         Punkt 12. Revision af tillæg G (ATMF UR)
      
      Dokument: AG 12/12.
      Udøvelse af stemmeret: EU.
      Koordineret holdning: Ændringen af artikel 1 og 3, der har til formål at præcisere anvendelsesområdet ved at slette henvisningen til »andet jernbanemateriel«, og den relevante ændring af den forklarende rapport skal støttes.
      
         Punkt 13. Revideret og konsolideret forklarende rapport
      
      Dokumenter: AG 12/13, AG 12/13 Add.1-10.
      Udøvelse af stemmeret: MS.
      Koordineret holdning: Den reviderede og konsoliderede forklarende rapport tages til efterretning, og generalsekretæren bemyndiges til at inkludere de forklaringer, der vedtages af generalforsamlingen, vedrørende de ændringer af COTIF og tillæggene dertil, der vedtages af generalforsamlingen. Formuleringen »… apply to the activities of the ECM, or …« skal dog slettes i forklaringerne til artikel 3a, punkt 10, andet punktum. I den tyske version bør forklaringerne til artikel 15, punkt 1, andet punktum, desuden ændres som følger:
      
         »In Übereinstimmung mit den gängigen Verfahren verschiedener Vertragsstaaten und zur expliziteren Klarstellung der Pflichten des Halters, obliegt dem Halter die Verpflichtung, den ihm zugeordneten Fahrzeugen eine ECM zuzuweisen.«
      
      
         Punkt 14. Harmoniseret jernbanelovgivning
      
      Dokument: AG 12/14.
      Udøvelse af stemmeret: MS.
      Koordineret holdning: ingen
      
         Punkt 15. Administrationsudvalgets aktivitetsrapport for perioden 1. oktober 2012 — 30. september 2015
      
      Dokument: AG 12/15.
      Udøvelse af stemmeret: MS.
      Koordineret holdning: ingen
      
         Punkt 16. Valg af administrationsudvalg for perioden 1. oktober 2015 — 30. september 2018 (sammensætning og formandskab)
      
      Dokument: AG 12/16.
      Udøvelse af stemmeret: MS.
      Koordineret holdning: ingen
      
         Punkt 17. Foreløbig dato for 13. generalforsamling
      
      Dokument: ingen.
      Udøvelse af stemmeret: ikke relevant.
      Koordineret holdning: ingen
      
         Punkt 18. Eventuelt
      
      Dokument: foreligger ikke.
      Udøvelse af stemmeret: fastlægges på stedet, hvis nødvendigt.
      Koordineret holdning: fastlægges på stedet, hvis nødvendigt.
      
         Punkt 19. Generalforsamlingsmandater
      
      Dokument: foreligger ikke.
      Udøvelse af stemmeret: fastlægges på stedet, hvis nødvendigt.
      Koordineret holdning: fastlægges på stedet, hvis nødvendigt.
      
         Punkt 20. Rapporter fra udvalgene, hvis nødvendigt
      
      Dokument: foreligger ikke.
      Udøvelse af stemmeret: fastlægges på stedet, hvis nødvendigt.
      Koordineret holdning: fastlægges på stedet, hvis nødvendigt.
      
         Punkt 21. Vedtagelse af afgørelser, mandater, henstillinger og andre dokumenter fra generalforsamlingen (slutdokument)
      
      Dokument: foreligger ikke.
      Udøvelse af stemmeret: MS.
      Koordineret holdning: fastlægges på stedet.
      
         (1)  Rådets afgørelse af 24. juni 2014 om fastsættelse af den holdning, der skal indtages på vegne af Den Europæiske Union på 25. møde i OTIF's Revisionsudvalg for så vidt angår visse ændringer i konventionen om internationale jernbanebefordringer (COTIF) og tillæggene dertil (2014/699/EU, EUT L 293 af 9.10.2014, s. 26).